สาวใหญ่ผวา เจองูเห่าเลื้อยซุกชักโครก คอหวยไม่พลาด เลขเด็ด ทะเบียนบ้าน
สาวใหญ่เมืองคอน ตื่นมาเข้าห้องน้ำกลางดึก เห็น งูเห่าตัวใหญ่ เลื้อยซุกชักโครก ผวาฉี่ราดใส่ผ้าถุง ก่อนรีบวิ่งออกไปปิดประตูขังงูไว้ รอจนเช้าโทรศัพท์แจ้งกู้ภัยฯ ขณะที่คอหวยไม่ลืมถาม เลขเด็ดวันที่ 8 มิ.ย. 2563 ผู้สื่อข่าวรายงานว่า นายปรางมาศ เจริญวัย เจ้าหน้าที่มูลนิธิสยามรวมใจปู่อินทร์จุดกรุงหยัน พร้อมด้วย นายศุภชัย จันทร์ปัญญา อาสาสมัครมูลนิธิประชาร่วมใจ อ.ทุ่งใหญ่ จ.นครศรีธรรมราช ได้รับแจ้งขอความช่วยเหลือจาก นางสุกัญญา อาสาเจ้า อายุ 63 ปี อยู่บ้านเลขที่ 36/2 หมู่ 3 บ้านสามแยกลุงปี้ ต.กรุงหยัน อ.ทุ่งใหญ่ อาชีพช่างตัดเย็บผ้า ว่าให้ช่วยมาจับงูเห่าที่เลื้อยเข้ามานอนขดตัวเลื้อยไปมาอยู่ที่ชักโครกในห้องน้ำจากนั้น หลังรับแจ้งได้นำอุปกรณ์จับงูเข้าตรวจสอบ พบบ้านที่งูเลื้อยเข้าไปอยู่เป็นบ้านปูนชั้นเดียว บริเวณโดยรอบพบเป็นป่ารก เจ้าหน้าที่ไปถึงตรงเข้าไปภายในห้องน้ำ แต่ไม่พบตัวงู เนื่องจากงูได้เลื้อยไปมาเข้าไปอยู่ในท่อพักน้ำของชักโครก เจ้าหน้าที่ต้องรื้อโถชักโครกออก โดยสังเกตเห็นตัวงูขนาดใหญ่เคลื่อนไหวไปมา สลับกับงูได้เลื้อยไปตามท่อพักลงไปอยู่ในบ่อเกรอะ และดำน้ำหายไปนานต่อมา เจ้าหน้าที่และชาวบ้านที่ไปมุงดูการจับงูครั้งนี้ นำฉมวกเหล็กแหลมมาทิ่มแทงลงไปในบ่อเกรอะ เพื่อให้งูโผล่ขึ้นมาเหนือน้ำ ใช้เวลาอยู่นานร่วมชั่วโมงทั้งที่งูเลื้อยซุกในชักโครกและเลื้อยมาซุกอยู่ในบ่อเกรอะ จากนั้นนำมันออกมาที่ลานหน้าบ้าน พบว่าเป็นงูเห่าดอกส้าน วัดขนาดความยาวราว 1.5 เมตร หนัก 3 กก. ก่อนนำใส่ลงกระสอบปุ๋ยขึ้นรถยนต์ของเจ้าหน้าที่กู้ภัยฯ ทะเบียน ผจ 4944 นครศรีธรรมราช เพื่อนำไปปล่อยคืนสู่ธรรมชาติต่อไปทางด้าน นางสุกัญญา เล่าว่า ตื่นขึ้นมากลางดึกช่วงตีหนึ่ง เนื่องจากปวดปัสสาวะเข้าห้องน้ำ เมื่อมาถึงได้เปิดฝาชักโครกขึ้น ก้มลงดูสังเกตเห็นว่าภายในโถชักโครกมีงูเห่าขนาดใหญ่นอนขดตัวอยู่ ด้วยความตกใจกลัวตัวสั่นทำให้ถึงกับปัสสาวะราดเป็นทาง ก่อนจะวิ่งออกจากห้องน้ำปิดประตูขังงูเอาไว้ เพื่อไม่ให้มันเลื้อยออกมา จากนั้นก็กลับเข้าไปนั่งพิงผนังปูนอยู่ในห้องนอน จนนอนไม่หลับทั้งคืน รอจนรุ่งเช้าจึงโทรศัพท์ไปแจ้งเจ้าหน้าที่กู้ภัยให้ช่วยมาจับนำไปปล่อยคืนสู่ธรรมชาติขณะที่ เพื่อนบ้านที่ทราบข่าวพากันมามุงดูการจับงูของเจ้าหน้าที่กู้ภัย ต่างสอบถามกันให้วุ่นไปหมดถึงเลขที่บ้าน เลขทะเบียนรถที่กู้ภัยนำงูขึ้นรถไปปล่อย แม้แต่เลขอายุของนางสุกัญญา เจ้าของบ้าน เพื่อนำไปเสี่ยงโชคต่อไป.
สาวใหญ่เมืองคอน ตื่นมาเข้าห้องน้ำกลางดึก เห็น งูเห่าตัวใหญ่ เลื้อยซุกชักโครก ผวาฉี่ราดใส่ผ้าถุง ก่อนรีบวิ่งออกไปปิดประตูขังงูไว้ รอจนเช้าโทรศัพท์แจ้งกู้ภัยฯ ขณะที่คอหวยไม่ลืมถาม เลขเด็ด
หวยไทยรัฐ16-6-63,เลขเด็ด16-6-63,หวยไทยรัฐ,งูเข้าบ้าน,เลขเด็ด,หวย